Foilsiú cumarsáide maidir le leasú caighdeánach a fhormheas ar shonraíocht táirge le haghaidh ainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 170/09)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“La Mancha”

PDO-ES-A0045-AM04

Dáta na cumarsáide: 27.1.2022

TUAIRISC AR AN LEASÚ A FHORMHEAS AGUS AR NA CÚISEANNA INA LEITH

1. Na saintréithe orgánaileipteacha a ath-shainmhíniú

TUAIRISC

Rinneadh na hathruithe a leanas ar na tuairiscí orgánaileipteacha:

I bhfíon tirim agus rosé óg: athraítear an dath “scothdhearg” go dtí “oráiste an bhradáin” agus athraítear na dea-bholaithe “torthaíocha nó bláthacha” go dtí dea-bholaithe “príomha”.

I bhfíon rosé tirim traidisiúnta: athraítear an dath “scothdhearg” go dtí “oráiste an bhradáin” agus athraítear na dea-bholaithe “príomha” go dtí dea-bholaithe “glana”.

I bhfíon dearg tirim traidisiúnta: athraítear “dea-bholaithe torthaíocha agus príomha” go dtí “glan”.

I bhfíon leathshúilíneach: athraítear dea-bholaithe “torthaíocha” go dtí dea-bholaithe “príomha” agus scriosadh “le hiarbhlas torthaíoch”.

I bhfíon súilíneach ardchaighdeáin: athraítear dea-bholaithe “torthaíocha” go dtí dea-bholaithe “láidre”.

Leasaítear Pointí 2.2.1.iv, 2.2.2.v agus vii, 2.2.7 agus 2.2.8 den tsonraíocht táirge agus pointe 4 den doiciméad aonair.

Is leasuithe caighdeánacha iad sin toisc go n-oiriúnaítear na tréithe orgánaileipteacha leo ionas gur féidir measúnú níos fearr a dhéanamh orthu san anailís chéadfach, agus ní dhéantar athrú ar an táirge leo. Coinnítear sa táirge na tréithe agus an phróifíl a dtugtar tuairisc orthu sa nasc, a thagann as an idirghníomhú idir tosca comhshaoil agus tosca daonna. Dá bhrí sin, meastar nach mbaineann an leasú seo le haon cheann de na catagóirí dá bhforáiltear in Airteagal 14(1) de Rialachán Tarmligthe (AE) 2019/33.

CÚISEANNA

An t-athrú ar fhíonta rosé óga, tagann sé as an dath agus as na treochtaí reatha maidir le táirgeadh na bhfíonta sin atá ar an margadh; agus as an dea-bholadh, ós rud é go bhfuarthas go bhféadfar fíonta rosé óga a bheith ann a bhfuil dea-bholaithe luibheacha éadroma nó dea-bholaithe príomha éadroma eile acu nár áiríodh san fhoclaíocht a bhíodh ann roimhe seo agus nach ndéantar difear do shaintréithe an chineáil fíona sin leo.

An t-athrú ar fhíonta dearga tirime traidisiúnta agus ar fhíonta rosé, tagann sé as a n-aosú i mbairillí nó i ndabhcha, rud a fhágann nach mór na tuairiscí orgánaileipteacha a ath-shainmhíniú toisc nach mbíonn dea-bholaithe príomha agus dea-bholaithe torthaíocha ag na fíonta sin. A mhéid a bhaineann le dath an rosé, is ar an gcúis a luaitear thuas a dhéantar an t-athrú.

Ar bhealach comhchosúil, ní mór na tuairiscí orgánaileipteacha ar fhíonta leathshúilíneacha agus súilíneacha a dhéantar as roinnt cineálacha a ath-shainmhíniú, ós rud é nach mbíonn dea-bholaithe torthaíocha acu ag an gcéim bholtanach, ach dea-bholaithe bláthacha nó dea-bholaithe eile.

2. Formáid pacáistíochta nua a chur leis

TUAIRISC

Áirítear formáid pacáistíochta nua le haghaidh fíonta a bhfuil STFC “La Mancha” acu. Údaraítear cannaí 18–40 cl de ghrád bia a úsáid le haghaidh fíonta óga dearga, rosé agus bána, i gcomhréir leis an reachtaíocht ábhartha.

Athraítear an focal “buidéalaithe” go dtí “pacáistíocht” chun earráid a cheartú. Déantar eisceacht maidir le cannaí agus fíon i mbosca (“mála sa bhosca”) anois sa mhír ina bpléitear leis an gcineál dúnta.

Baineann an leasú seo le pointe 8 den tsonraíocht táirge, ach ní dhéantar difear don doiciméad aonair.

Is leasú caighdeánach é an leasú seo, ós rud é nach mbaineann sé le haon cheann de na catagóirí dá bhforáiltear in Airteagal 14(1) de Rialachán Tarmligthe (AE) 2019/33.

CÚISEANNA

Is é an aidhm atá ann raon pacáistíochta fíonta STFC “La Mancha” a leathnú, toisc go léirítear le treochtaí reatha an mhargaidh éileamh méadaitheach ar an gcineál pacáistíochta sin. Thairis sin, ní dhéantar aon difear do shaintréithe an fhíona le pacáistíocht den chineál sin.

Is ceartúcháin ar an téacs iad an dá athrú eile.

DOICIMÉAD AONAIR

1. Ainm(neacha)

La Mancha

2. Cineál táisc gheografaigh

STFC – Sonrúchán Tionscnaimh Faoi Chosaint

3. Catagóirí táirgí fíniúna

1. Fíon

5. Fíon súilíneach ar ardchaighdeán

8. Fíon leathshúilíneach

4. Tuairisc ar an bhfíon nó ar na fíonta

1. Fíonta bána agus rosé, fíonta óga agus traidisiúnta, agus fíonta bána “darach”

TUAIRISC THÉACSÚIL GHAIRID

Neart alcóil íseal. Tá imir idir dath scothghlas agus dath buí, seachas dath órga, ar na fíonta bána. Tá siad láidir agus torthaíoch agus tá dea-bholaithe príomha, agus rud beag aigéadach agus cothromaithe orthu.

I gcás ina raibh siad i mbairillí ar feadh tréimhse, bíonn dath idir dath buí agus dath órga nó dath tuí orthu, agus himireacha tóstáilte orthu in aghaidh cúlra fanaile agus blasanna darach fada agus torthaíocha.

Tá dath idir dath an róis agus dath oráiste an bhradáin ar na fíonta rosé, agus tá dea-bholaithe láidre agus dhea-bholaithe príomha orthu. Tá siad rud beag aigéadach, cothromaithe agus tá blas torthaíoch orthu.

Bíonn dea-bholaithe agus iarbhlas atá cosúil leis an mbairille ar fhíonta a choiptear i mbairillí.

* [Aigéadacht] uasta sho-ghalaithe na bhfíonta óga: 8,33 milleachoibhéis in aghaidh an lítir

* Uasmhéid na suilfítí: 190 mg/l i gcás ina bhfuil siúcra ≥ 5 g/l (seachas fíonta “darach”)

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 9 Aigéadacht iomlán íosta 4 ghram in aghaidh an lítir, mar aigéad tartarach Aigéadacht luaineach uasta (i milleachoibhéisí in aghaidh an lítir) 10 Dé-ocsaíd sulfair iomlán uasta (i milleagraim in aghaidh an lítir) 140

2. Fíonta dearga óga agus traidisiúnta agus fíonta dearga “darach”

TUAIRISC THÉACSÚIL GHAIRID

Dath idir dath scothchorcra agus dath na pomagránaite, tá na fíonta láidir agus torthaíoch agus tá dea-bholaithe príomha acu. Nuair a bhlaistear díobh, tá siad tainneach, le halcóil/aigéadacht chothromaithe, agus tá siad fada agus torthaíoch. Tá dath idir dath na pomagránaite agus dath an rúibín ar na fíonta a bhí i mbairillí ar feadh tréimhse. Tá siad láidir agus torthaíoch agus tá dea-bholaithe príomha agus dea-bholaithe fanaile acu. Tá siad fada agus cothromaithe sa bhéal, agus tá rian fanaile orthu. De réir mar a théann na fíonta in aois, is féidir imireacha terracotta nó oráiste a bheith orthu. Tá siad fada agus tá gnéithe den mhil acu. Tá siad mín, comhchuí, maothlach agus struchtúrtha sa bhéal. Faigheann fíonta a choiptear i mbairillí a ndea-bholaithe agus a n-iarbhlas ón mbairille.

* [Aigéadacht] uasta sho-ghalaithe na bhfíonta óga: 8,33 milleachoibhéis in aghaidh an lítir

* Uasmhéid na suilfítí: 180 mg/l i gcás ina bhfuil siúcra ≥ 5 g/l (seachas fíonta “darach”)

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 4 ghram in aghaidh an lítir, arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 10 Dé-ocsaíd sulfair iomlán uasta (i milleagraim in aghaidh an lítir) 130

3. Fíon traidisiúnta atá milis go nádúrtha

TUAIRISC THÉACSÚIL GHAIRID

Comhsheasmhach leis an tirimeacht atá sna fíonta bána agus tá dath idir dath an ghairnéid agus dath ruadhonn sna fíonta dearga. An-aramatach, a chuirfeadh torthaí agus/nó subha i gcuimhne duit, cothromaithe agus tathagach.

* Tá an neart alcóil iomlán uasta laistigh de na teorainneacha dlíthiúla a shocraítear le reachtaíocht ábhartha an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 13 Aigéadacht iomlán íosta 4 ghram in aghaidh an lítir, arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 20 Dé-ocsaíd sulfair iomlán uasta (i milleagraim in aghaidh an lítir) 250

4. Fíon bán agus dearg a dtugtar “crianza”, “reserva” agus “gran reserva” air

TUAIRISC THÉACSÚIL GHAIRID

Tá dath idir dath tuí agus dath órga ar na fíonta bána agus baineann leibhéil déine éagsúla leo ag brath ar aois na bhfíonta. Dea-bholaithe adhmadacha agus tóstáilte. Cothromaithe. Tá dath idir dath an ghairnéid agus dath terracotta ar na fíonta, ag brath ar aois na bhfíonta. De réir mar a théann na fíonta in aois, athraíonn na dea-bholaithe ó thorthaíoch go hadhmadach agus/nó tóstáilte. Tá siad cothromaithe agus tathagach sa bhéal.

* Tá an neart alcóil iomlán uasta laistigh de na teorainneacha dlíthiúla a shocraítear le reachtaíocht ábhartha an Aontais.

** Socraítear an neart iarbhír alcóil íosta de réir toirte sa tsonraíocht ag brath ar cibé acu is fíon bán nó fíon dearg atá i gceist.

*** Teorainneacha níos ísle [na haigéadachta] so-ghalaithe ag brath ar leibhéal agus fad an aosaithe.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4 ghram in aghaidh an lítir, arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 20 Dé-ocsaíd sulfair iomlán uasta (i milleagraim in aghaidh an lítir) 150

5. Fíon súilíneach ar ardchaighdeán

TUAIRISC THÉACSÚIL GHAIRID

Tá imireacha idir éadrom agus órga agus bán ar na fíonta bána súilíneacha, agus tá imireacha bándearg éadrom ar na fíonta rosé. Tá na bolgáin beag agus buan. Tá na dea-bholaithe glan agus torthaíoch. Tá siad leathan agus cothromaithe nuair a bhlaistear díobh.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4 ghram in aghaidh an lítir, arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 11,66 Dé-ocsaíd sulfair iomlán uasta (i milleagraim in aghaidh an lítir)

6. Fíon leathshúilíneach

TUAIRISC THÉACSÚIL GHAIRID

Is féidir fíonta bána a bhfuil imireacha buí éagsúla acu, fíonta rosé a bhfuil imireacha bándearga éagsúla acu agus fíonta dearga a bhfuil dath dearg/scothchorcra orthu a bheith i gceist le fíonta leathshúilíneacha. Nuair a bholaítear iad, tá dea-bholaithe príomha ag fíonta bána, agus tá dea-bholaithe diana atá cosúil le torthaí dearga ag na fíonta rosé agus dearga. Is fíonta leathana agus cothromaithe iad, a bhfuil dé-ocsaíd charbóin láidir iontu.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) Aigéadacht iomlán íosta 4 ghram in aghaidh an lítir, arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 10 Dé-ocsaíd sulfair iomlán uasta (i milleagraim in aghaidh an lítir)

5. Cleachtais fíonóireachta

5.1. Cleachtais fíoneolaíocha shonracha

1. Cleachtas fíoneolaíoch sonrach

Ní mór na fíonta bána, rosé agus dearga a chumhdaítear [leis an STFC seo] a dhéanamh as na cineálacha a cheadaítear agus astu sin amháin. Ní cheadaítear fíon bán a mheascadh le cineálacha fíonchaor dearg.

Is é 74 lítear fíona in aghaidh gach 100 cileagram fíonchaor a bhuaintear an t-uasráta comhshó.

Déantar na fíonta bána agus rosé trí na triopaill a mheilt agus a dhraenáil tríd an gcóras statach nó dinimiciúil a úsáid. Féadfar iad a mhaothú roimh ré chun dea-bholaithe agus dath a bhaint díobh, agus féadfar an úrfhíon a choipeadh ar uasteocht 22 °C.

Ní mór na fíonta dearga a choipeadh leis na craicne ar feadh 3 lá ar a laghad ar uasteocht 28 °C.

5.2. Uastáirgeacht

1. Fíonghoirt a threoraítear ina gcuacha

10 000 cileagram fíonchaor in aghaidh an heicteáir

2. Fíonghoirt a threoraítear ina gcuacha

74 heictilítear in aghaidh an heicteáir

3. Fíonghoirt treilíse

13 000 cileagram fíonchaor in aghaidh an heicteáir

4. Fíonghoirt treilíse

96.2 heictilítear in aghaidh an heicteáir

6. Limistéar geografach críochaithe

Is réigiún nádúrtha agus stairiúil é La Mancha, atá suite i bPobal Féinrialaitheach Castile-La Mancha, i lár na Spáinne. Cumhdaítear leis an chuid thuaidh de chúige Albacete, an chuid theas agus an chuid thiar theas de Ciudad Real, an chuid thoir de Toledo agus an chuid thiar theas de chúige Cuenca.

7. Príomhchineál(acha) fíonchaor

AIRÉN

BOBAL

CABERNET SAUVIGNON

GARNACHA TINTA

MACABEO - VIURA

SYRAH

TEMPRANILLO - CENCIBEL

VERDEJO

8. Tuairisc ar an nasc, ar na naisc

8.1. Fíon

Tagann an comhdhéanamh ithreach i machaire Manchegan as dríodrú Mhéicéineach na haolchloiche, an mharla agus an ghainimh, lena gcruthaítear cré a bhfuil dath donn nó dath donnrua uirthi. Go deimhin, a bhuí leis an bhflúirse ithreacha aolchloiche in La Mancha, is áit idéalach é chun fíonta dearga tathagacha a tháirgeadh, atá oiriúnach lena n-aibiú, agus leis an aolchloch ghainmheach, cuirtear neart deas leis an bhfíon.

Cruthaítear fíonta ina gcuirtear go soiléir leis an déine aramatach leis an easpa báistí (idir 300 agus 350 mm go bliantúil) agus leis an neamhchosaint ard ar sholas na gréine (3 000 uair an chloig gréine).

Tá meántáirgeacht na bhfíonghort íseal, rud a chuireann cothromaíocht iontach leis na fíonta.

8.2. Fíon leathshúilíneach

Cruthaítear dea-bholaithe agus imireacha torthaíocha sna fíonta leathshúilíneacha leis an adhaeráid ilchríochach, le comhdhéanamh na hithreach donnrua agus leis na teochtaí arda. Úsáidtear na fíonta a dtugtar tuairisc orthu sa roinn maidir le fíon chun na fíonta sin a tháirgeadh. Dá bhrí sin, bíonn feidhm ag ábhar na roinne sin maidir leis na fíonta sin freisin.

8.3. Fíon súilíneach ar ardchaighdeán

Leis an timpeallacht gheografach, is féidir na cineálacha a leagtar síos sa tsonraíocht a shaothrú, lena gcuirtear leithead agus cothromaíocht leis na fíonta. Ar bhealach comhchosúil, leis an easpa báistí agus na huaireanta fada gréine, cruthaítear neart alcóil nádúrtha, lenar féidir fíonta a bhfuil na leibhéil nirt alcóil bhunaithe acu a tháirgeadh. Chun na fíonta súilíneacha a tháirgeadh, úsáidtear na fíonta a luaitear sa roinn maidir le fíon mar bhunfhíon. Dá bhrí sin, bíonn feidhm ag ábhar na roinne sin maidir leis na fíonta súilíneacha freisin.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil

Sa reachtaíocht náisiúnta

Cineál an choinníll bhreise

Forálacha breise a bhaineann le lipéadú

Tuairisc ar an gcoinníoll

Chun cineál fíonchaoire sonrach, aonair a lua, ní mór 85 % ar a laghad de na fíonchaora a bheith den chineál sin, rud nach mór a léiriú sna taifid fíonlainne.

Is féidir na téarmaí “Premium” agus “Reserva” a úsáid ar lipéid fhíonta súilíneacha ardchaighdeáin STFC La Mancha.

Nasc chuig an tsonraíocht táirge

http://pagina.jccm.es/agricul/paginas/comercial-industrial/consejos_new/pliegos/Mod_pliego_La-Mancha.pdf

(1) IO L 9, 11.1.2019, lch. 2.